Hydrodictyon

Hydrodictyon (Graece ὕδωρ 'aqua' + δίκτυον 'rete') est genus algarum classis Chlorophycearum, in aquis dulcibus viventium.

 Descriptio 

 Morphologia 
Hydrodictyon thallos habet, in quibus cellulae elongatae filamenta connata, ergo quasi reticulum e pentagonis hexagonisve compositum efformant. Singulae cellulae, ad 1 cm longae, multos nucleos, sed unum tantum chloroplastum possident.Prescott, G.W. (1961) Algae of the western Great Lakes area. Dubuque (Iova): Wm. C. Brown Company Publishers. ISBN 0-697-04552-8 LCCN 61-18674. Thallus usque ad 20 cm communiter crescit, rarius vero longitudinem 1 m excedere potest.Wells, Rohan D.S., Hall, J.A., Clayton, J.S., Champion, P.D., Payne, G.W. & Hofstra, D.E. (1999) The Rise and Fall of Water Net (Hydrodictyon reticulatum) in New Zealand. Journal of Aquatic Plant Management, 37: 49–55.

 Reproductio 
Hydrodictyon communiter reproductionis modum asexualem exhibet, rarius autem sexualem.Davis, B. M. (1901) The Origin of Sex in Plants. Popular Science Monthly 60 (11). 

Reproductio asexualis in divisione cytoplasmatis in milia zoosporarum binis flagellis praeditarum consistit, quae zoosporae primo columnam in medio cellulae formant, deinde ad parietem cellularem consistunt, postremo, pariete evanescente, reticulum novum vetere maius efformant. 

Reproductio vero sexualis in gametis flagellatis emittendis consistit, quae post coniugationem zygotum efformant. Quod zygotum post meiosin quattuor sporas producit, e quibus unaquaque structuram polyhedron dictam efformat, intra quam zoosporae gignuntur, rete novum in fine constituentes.McReynolds, Ioannes S. (1961) Growth Determination in Hydrodictyon. Bulletin of the Torrey Botanical Club, 88 (6): 397–403. Textus apud JSTOR

 Distributio geographica 
In aquis quietis vel fluentibus Europae et Americae septentrionalis vivit,Kützing, Fredericus Traugott (1849) Species algarum. Lipsiae: F. A. Brockhaus.Volodina Alexandra & Gerb Marica (2013) Findings of water net Hydrodictyon reticulatum (Hydrodictyaceae, Chlorophyta) in the Curonian Lagoon. Botanica Lithuanica, 19 (1): 72–74. Textus apud ResearchGate sed et in Asia et Africa Septentrionali commune esse dicitur, in Australia vero rarum.

 Nomenclatura 
Nomen generis huius ab Alberto Guilielmo RothioNomen suum Latine ita scripsit in Tentamine florae Germanicae (1788). creatum est.Roth, Albertus Guilielmus (1797) Bemerkungen über das Studium der cryptogamischen Wassergewächse. Hannoverae: Gebr. Hahn.Hydrodictyon Roth 1797 [Algaebase, in interreti] Species autem typica generis est Conferva reticulata L. [≡ Hydrodictyon reticulatum (L.) Bory],Hydrodictyon reticulatum (Linnaeus) Bory 1824 [Algaebase, in interreti] quam e fluviis Europae Carolus Linnaeus nominavit,Linnaeus, Carlous (1753). Species plantarum, exhibentes plantas rite cognitas, ad genera relatas, cum differentiis specificis, nominibus trivialibus, synonymis selectis, locis natalibus, secundum systema sexuale digestas. Vol. 2 (Holmiae: Impensis Laurentii Salvii). ad descriptionem et figuram Ioannis Iacobi Dillenii anno 1741 publici iuris factam se referens.Dillenius, Joannes Jacobus (1742) Historia muscorum in qua circiter sexcentae species veteres et novae ad sua genera relatae describuntur et iconibus genuinis illustrantur: cum appendice et indice synonymorum. Oxonii : E Theatro Sheldoniano.

 Notae 

 Nexus externi 

Categoria:Chlorophyceae
Categoria:Genera plantarum